joelniklaus/EU_Wikipedias huggingface dataset:
Antss Antsons

Antss Antsons (; —) bija igauņu ātrslidotājs, kurš pārstāvēja PSRS.

Antsons trenējās "Kalev" sporta biedrībā. Viņu trenēja bijušais pasaules, olimpiskais un  Eiropas čempions Boriss Šilkovs. Antsona veiksmīgākā sezona bija 1964. gadā, kad viņš kļuva par Eiropas čempionu daudzcīnā, uzvarēja olimpisko spēļu 1500 m sacensībās Insbrukā un uzstādīja jaunu pasaules rekordu 3000 m distancē tajās pašās spēlēs. Par šiem panākumiem viņš togad saņēma Oskara Matīsena balvu.

Divas 1964. gadā izcīnītās zelta medaļas izrādījās vienīgie viņa starptautiskie panākumi, lai arī viņš izcīnīja vairākas medaļas PSRS vissavienības čempionātos — zeltu 1967. gadā, sudrabu 1965. un 1968. gadā un bronzu 1966. gadā. Viņš startēja 1500 m disciplīnā arī 1968. gada ziemas olimpiskajās spēlēs Grenoblē, bet, lai arī sasniedza jaunu personisko rekordu, finišēja tikai divpadsmitais. 1964. gadā tika atzīts par Igaunijas gada sportistu.

Karjeru Antsons noslēdza pēc 1968. gada olimpiskajām spēlēm un pievērsās administratīvajam darbam sportā, vispirms Igaunijas PSR fiziskās kultūras un sporta komitejā, vēlāk Igaunijas olimpiskajā komitejā. 1992. gada ziemas olimpisko spēļu atklāšanas ceremonijā nesis Igaunijas delegācijas karogu.

1965. gadā Antsons apprecēja igauņu kinoaktrisi Evi Kivi; 1972. gadā pāris izšķīrās. Ar savu otro sievu Eni Antsoni viņš kopā nodzīvoja līdz savas dzīves beigām nepilnā 77 gadu vecumā.

Rekordi

Pasaules rekordi
Karjeras laikā Antsons uzstādīja vienu pasaules rekordu:

Avots: SpeedSkatingStats.com

Personīgie rekordi 
Salīdzinājumam WR kolonnā norādīti pasaules rekordi datumā, kad Antsons uzrādīja savus personīgos rekordus.

Avots: SpeedskatingResults.com

Antsona Adelskalender rezultāts ir 176,465 punkti. Viņa augstākais rezultāts Adelskalender rangā bija ceturtā vieta.

Atsauces

Ārējās saites 

1938. gadā dzimušie
2015. gadā mirušie
Tallinā dzimušie
Igaunijas ātrslidotāji
PSRS ātrslidotāji
Ātrslidotāji 1964. gada ziemas olimpiskajās spēlēs
Ātrslidotāji 1968. gada ziemas olimpiskajās spēlēs
Olimpiskie zelta medaļnieki ātrslidošanā
Padomju Savienības olimpiskie zelta medaļnieki
PSRS Nopelniem bagātie sporta meistari
Ar ordeni "Goda Zīme" apbalvotie
Rokenrolleris

"Rokenrolleris" () ir 2008. gada Apvienotās Karalistes, ASV un Francijas kriminālkomēdija, kuras režisors, scenārija autors un viens no producentiem ir Gajs Ričijs. Galvenās lomas filmā atveido Džerards Batlers, Toms Vilkinsons, Tendija Ņūtone, Marks Strongs, Idriss Elba, Toms Hārdijs, Tobijs Kebels un Džeremijs Paivens. Filmas pirmizrāde notika  Toronto filmu festivālā.

Atsauces

Ārējās saites 

2008. gada filmas
Apvienotās Karalistes filmas
ASV filmas
Francijas filmas
Kinokomēdijas
Gaja Ričija filmas
Matiass Ekholms

Matiass Ekholms (, dzimis ) ir zviedru hokejists, spēlē aizsarga pozīcijā. Pašlaik (2018) Ekholms pārstāv NHL komandu Našvilas "Predators". Iepriekš spēlējis arī Zviedrijas komandās Mora IK un Brynäs IF, un AHL komandā Milvoki "Admirals".

Zviedrijas hokeja izlases sastāvā spēlējis četros Pasaules čempionātos.

Ārējās saites 

1990. gadā dzimušie
Dālarnas lēnē dzimušie
Zviedrijas hokejisti
Našvilas "Predators" spēlētāji
Bērns Nr. 44

"Bērns Nr. 44" () ir 2008. gada Apvienotās Karalistes, ASV, Krievijas, Rumānijas un Čehijas drāma, kas balstīta uz Toma Roba Smita tāda paša nosaukuma romānu. Filmas režisors ir Daniels Espinosa. Galvenās lomas filmā atveido Gērijs Oldmens, Toms Hārdijs, Noumi Rapasa, Džoels Kinamans, Pedijs Konsedains, Džeisons Klārks un Vinsents Kasels. Filmas pirmizrāde notika .

Filmas sižets notiek Padomju Savienībā, Staļina laikā. Krievijas policijas bijušais loceklis izmeklē bērnu slepkavību virkni.

Atsauces

Ārējās saites 

2015. gada filmas
Apvienotās Karalistes filmas
ASV filmas
Krievijas filmas
Čehijas filmas
Drāmas
Zvaigžņu ceļš: Atriebība

"Zvaigžņu ceļš: Atriebība" () ir 2002. gada ASV zinātniskās fantastikas filma, kuras režisors ir Stjuarts Bairds. Galvenās lomas filmā atveido Patriks Stjuarts, Džonatans Freikss, Brents Spiners, Maikls Dorns, Levārs Bērtons, Geitsa Makfeidena un Marina Sirtisa. Filmas pirmizrāde notika .

Enterpraiss tiek novirzīts uz Romulusu, tāpēc ka Romulieši it kā vēlas panākt mierizlīgumu. Kapteinis Pikards un viņa brigāde atklāj nopietnus draudus Federācijai pēc tam, kad Praetors Šinzons plāno uzbrukt Zemei.

Atsauces

Ārējās saites 

2002. gada filmas
ASV filmas
Zinātniskās fantastikas filmas
Cīnītājs (2011. gada filma)

"Cīnītājs" () ir 2011. gada ASV sporta drāma, kuras režisors, kā arī viens no scenārija autoriem un producentiem ir Gevins O'Konors. Galvenās lomas filmā atveido Toms Hārdijs, Džoels Edžertons, Niks Nolte, Dženifere Morisone un Frenks Grillo. Filmas pirmizrāde notika .

Bijušā boksera jaunākais dēls Tomijs atgriežas mājās, kur viņu tēvs apmāca jauktās cīņas mākslas turnīram. Šie treniņi liek Tomijam atkal satikties ar savu atsvešināto vecāko brāli.

Atsauces

Ārējās saites 

2011. gada filmas
ASV filmas
Drāmas
Šāhids Kapūrs

Šāhids Kapūrs (, Śāhid Kapūr, , dzimis ) ir Indijas aktieris, kas galvenokārt filmējies Bolivudā. 2015. gadā ieguva Filmfare Awards kā labākais aktieris par tēlojumu filmā Haider. Šim apbalvojumam nominēts vēl vairākas reizes.

Ārējās saites 

1981. gadā dzimušie
Indiešu kinoaktieri
Eliška Rihtrova

Eliška Rihtrova (; dzimusi kā Kļimova ()  Prāgā, arī Rihtrova-Kļimova ()) ir Čehijas starptautiskā lielmeistare šahā (1982). Pieckārtēja Čehoslovākijas sieviešu šaha čempionāta uzvarētāja (1979, 1980, 1981, 1982, 1988).

Biogrāfija 
No 1970. gadu beigām līdz 1980. gadu vidum bijusi viena no vadošajām Čehoslovākijas šahistēm. 1978. gadā izcīnījusi otro vietu Eiropas junioru kausā meitenēm. Piecas reizes uzvarējusi Čehoslovākijas sieviešu šaha čempionātos: 1979., 1980., 1981., 1982. un 1988. gadā, vēl divas reizes šajā turnīrā bijusi otrā: 1977. un 1978. gadā. Divas reizes uzvarējusi Čehijas sieviešu šaha čempionātā ātrajā šahā (2006, 2011), kā arī izcīnījusi šajā turnīrā sudraba (2013) un 2 bronzas (2003, 2006) medaļas. Daudzu starptautisko sieviešu šaha turnīru uzvarētāja, tajā skaitā bijusi pirmā Novisadā (1981), Hallē (1983), Bidgoščā (1985) un Prāgā (1986). Četras reizes pārstāvējusi Čehoslovākiju un Čehiju sieviešu šaha olimpiādēs (1988, 1990, 1992, 2008). Par panākumiem turnīros FIDE 1980. gadā viņai piešķīra starptautiskās meistares (WIM), bet 1982. gadā - starptautiskās lielmeistares (WGM) nosaukumu.

Eliška Rihtrova ir trīs reizes piedalījusies Pasaules sieviešu šaha čempiones nosaukuma cikla izcīņas starpzonu turnīros:
 1982. gadā starpzonu turnīrā Bādkisingenē, kurā kopā ar Barbaru Hundi dalījusi 4.-5. vietu;
 1987. gadā starpzonu turnīrā Smederevska Palankā, kurā kopā ar Irinu Levitinu un Nonu Gaprindašvili dalījusi 2.-4. vietu, bet papildus turnīrā par vietu pretendentu turnīrā palikusi pēdējā;
 1990. gadā starpzonu turnīrā Azovā, kurā izcīnījusi 3. vietu un ieguvusi tiesības piedalīties pretendentu turnīrā.

1990. gadā piedalījusies pretendentu turnīrā, kurā palikusi pēdējā, 8. vietā..

1984. gadā absolvējusi Prāgas Ekonomikas universitāti kā inženiere, bet 1989. gadā beigusi Prāgas Kārļa universitāti kā šaha trenere. Kopš 1993. gada strādjusi kā grāmatvede un nodokļu konsultante. Kopš 2014. gada ir Česke Budejovice pašvaldības deputāte. Kopš 2015. gada novembra ir Česke Budejovices pašvaldības finanšu komisijā. No 2014. gada decembra līdz 2015. gada novembrim Eliška Rihtrova bija Česke Budejovices dabas uzraudzības padomes locekle, bet kopš 2016. gada februāra viņa ir Česke Budejovices transporta uzņēmuma uzraudzības padomē.

Atsauces

Ārējās saites 

1959. gadā dzimušie
Čehoslovākijas šahisti
Čehijas šahisti
Augusts Neo

Augusts Neo (; dzimis , miris ) bija Igaunijas grieķu-romiešu stila cīkstonis, olimpiskais medaļnieks.

Biogrāfija 
Neo sāka nodarboties ar cīņu tikai 20 gadu vecumā 1928. gadā. Viņu iedvesmoja Osvalda Kepa un Voldemāra Veli olimpiskās uzvaras. Viņš strauji progresēja, pārcēlās uz Tallinu un iestājās klubā "Sport". Jau 1929. gadā viņš pirmoreiz uzvarēja Igaunijas brīvās cīņas čempionātā, kuram sekoja vēl vienpadsmit Igaunijas čempiona tituli brīvajā un grieķu-romiešu cīņā.

Starptautiskajā arēnā Neo debitēja 1931. gadā, kad Igaunijas komandas sastāvā devās uz Prāgu, lai piedalītos Eiropas čempionātā grieķu-romiešu cīņā. Viņš uzvarēja tikai vienā cīņā, iegūstot ceturto vietu un pieredzi. Bez medaļām igauņi nepalika, sudraba medaļas ieguva Voldemārs Veli un Alberts Kuzņecs. 1931. gada oktobrī Rīgā notika Latvijas — Igaunijas valstssacīkstes svarcelšanā, boksā un grieķu-romiešu cīņā, kurā Neo pēc punktiem uzvarēja Edvīnu Bietagu. 

Uz 1932. gada vasaras olimpiskajām spēlēm Losandželosā Igaunija finansiālu problēmu dēļ nosūtīja tikai nelielu divu cīkstoņu delegāciju, kurā Neo neiekļāva. Viņa izredzes izcīnīt medaļu būtu bijušas lieliskas, jo viņa svara klasē bija tikai trīs konkurenti, no kuriem katrs ieguva medaļu.

1933. gada Eiropas čempionātu Helsinkos Neo vietā tika aizsūtīts Olafs Luiga, kurš tur pussmagā svarā ieguva bronzas medaļu. 

1934. gada Eiropas čempionātā viņš startēja vidējā svarā un izcīnīja sudraba medaļu. Piecās cīņās viņš guva uzvaras un zaudēja tikai Ivaram Johansonam no Zviedrijas.

1935. gadā viņš, startējot pussmagajā svarā, ieguva bronzas medaļas abos Eiropas čempionātos gan grieķu-romiešu stilā Kopenhāgenā, gan brīvajā stilā Briselē. Abos turnīros viņš zaudēja zviedram Akselam Kadjeram.

Arī 1936. gada vasaras olimpiskās spēlēs Berlīnē Neo piedalījās abos stilos un bija ļoti veiksmīgs. Brīvajā stilā viņš izcīnīja sudraba medaļu un grieķu-romiešu stilā — bronzu. Brīvā stila pēdējā cīņā viņš pēc punktiem zaudēja zviedram Knūtam Frīdelam. Grieķu-romiešu stilā par viņu pārāki bija Edvīns Bietags no Latvijas un Aksels Kadjers no Zviedrijas.

1937. gadā Parīzē Neo cīnījās Eiropas čempionātā grieķu-romiešu stilā un atkal zaudēja zviedru cīkstonim, šoreiz tas bija Nilss Ekerlinds.

1938. gada Eiropas čempionātā Tallinā Neo nepiedalījās, jo bija zaudējis formu traumas dēļ. Viņu aizstāja Nikolajs Kārkliņš.

Savas karjeras beigās viņš 1939. gadā Oslo Eiropas čempionātā startēja grieķu-romiešu cīņā un atkal ieguva bronzas medaļu pussmagajā svarā. Ringā šoreiz viņu uzvarēja jaunais Turcijas cīkstonis Mustafa Čakmaks.

1944. gadā Neo devās bēgļu gaitās uz Zviedriju, kur nodibināja transporta firmu. Viņš nomira 1982. gadā Dānijā, būdams ceļā no Vācijas uz Zviedriju.

Atsauces

Avots

Ārējās saites 

1908. gadā dzimušie
1982. gadā mirušie
Igaunijas cīkstoņi
1936. gada vasaras olimpisko spēļu dalībnieki
Olimpiskās sudraba medaļas ieguvēji
Olimpiskās bronzas medaļas ieguvēji
Harju apriņķī dzimušie
Olimpiskie sudraba medaļnieki cīņas sportā
Olimpiskie bronzas medaļnieki cīņas sportā
Džovanna Arbuniča Kastro

Brunhilda Džovanna Arbuniča Kastro (; dzimusi  Puntaarenasā) ir Čīles starptautiskā meistare šahā (1982).

Biogrāfija 
1980. gados bijusi viena no vadošajām Čīles šahistēm. Astoņas reizes uzvarējusi Čīles sieviešu šaha čempionātos. 1982. gadā FIDE viņai piešķīra starptautiskās meistares (WIM) nosaukumu. Uzvarējusi Pasaules sieviešu šaha čempiones nosaukuma cikla izcīņas Dienvidamerikas zonas turnīros Moronā (Argentīna, 1982), Sanpaulu (1985) un Villa Martelli (Argentīna, 1999). Vēlākajos gados pārcēlusies uz dzīvi Spānijā, kur apmetusies netālu no Valensijas, un piedalījusies vietējos šaha turnīros. Kopā ar vīru Spānijā ir nodibinājusi šaha skolu Academia Online Manuelito.

Džovanna Arbuniča Kastro ir divas reizes piedalījusies Pasaules sieviešu šaha čempiones nosaukuma cikla izcīņas starpzonu turnīros:
 1982. gadā starpzonu turnīrā Bādkisingenē, kurā kopā ar Reičelu Kroto dalījusi 15.-16. vietu;
 1985. gadā starpzonu turnīrā Žeļeznovodskā, kurā kopā ar Lēnu Glazu dalījusi 10.-11. vietu.

2012. gadā Stambulā pārstāvējusi Čīles komandu 40. šaha olimpiādē.

Atsauces

Ārējās saites 

1964. gadā dzimušie
Čīles šahisti
Nepiedienīgā komēdija

"Nepiedienīgā komēdija" () ir 2013. gada ASV komēdija, kuras režisors un viens no scenārija autoriem ir Vinss Ofers. Galvenās lomas filmā atveido Ari Šafirs, Lindsija Loena, Robs Šneiders, Mišela Rodrigesa un Adriens Brodijs. Filmas pirmizrāde notika .

Planšetdators, kurā atrodas aizraujošas un aizskarošas lietotnes, palīdz nojaukt politiskā korektuma robežas.

Atsauces

Ārējās saites 

2013. gada filmas
ASV filmas
Kinokomēdijas
Šausmenīte 5

"Šausmenīte 5" () ir 2013. gada ASV šausmu komēdija, kuras režisors ir Malkolms D. Lī. Galvenās lomas filmā atveido Lindsija Loena, Ešlija Tisdeila, Saimons Rekss, Ērika Eša, Mollija Šanona, Hetere Loklīra, Dž. P. Manū, Džerijs O'Konels un Čārlijs Šīns. Filmas pirmizrāde notika . Šī ir piektā filma "Šausmenīte" filmu sērijā.

Pāris sāk piedzīvot kādas neparastas aktivitātes pēc pazudušo brāļameitu un brāļadēlu nogādāšanas mājās. Izmantojot mājas novērošanas kameras, viņi uzzina, ka viņus neliek mierā kāds nežēlīgs dēmons.

Atsauces

Ārējās saites 

2013. gada filmas
ASV filmas
Kinokomēdijas
Šausmu filmas
Izredzētie (2013. gada filma)

"Izredzētie" () ir 2013. gada ASV, Apvienotās Karalistes, Vācijas, Francijas un Japānas kopražojuma kriminālfilma, kuras režisore, scenārija autore un viena no producentiem ir Sofija Kopola. Galvenās lomas filmā atveido Keitija Čanga, Izraels Brusards, Emma Votsone, Klēra Džuljena un Taisa Farmiga. Filmas pirmizrāde notika  Kannu kinofestivālā. Filma ir balstīta uz patiesiem notikumiem.

Pusaudžu grupa, kura ir apsēsta ar slavu, izmanto internetu, lai uzzinātu slavenību atrašanās vietu un vēlāk aplaupītu šo slavenību mājas.

Atsauces

Ārējās saites 

2013. gada filmas
ASV filmas
Apvienotās Karalistes filmas
Francijas filmas
Vācijas filmas
Japānas filmas
Sofijas Kopolas filmas
Klubs 27

Klubs 27 ir neoficiāls saraksts ar slavenībām, galvenokārt aktieriem, mūziķiem un māksliniekiem, kuri miruši 27 gadu vecumā. Šāds saraksts izveidojies tāpēc, ka daudzas slavenības pāragri mūžībā aizgājušas tieši šajā vecumā. Tā kā šis uzskaitījums nav oficiāls, tad personas netiek arī oficiāli iekļautas sarakstā. Plašsaziņas līdzekļos “Klubs 27” pirmo reizi parādījās 1994. gadā pēc Kurta Kobeina nāves.

Slavenības, kuras mirušas 27 gadu vecumā 
 Braiens Džonss
 Džimijs Hendrikss
 Dženisa Džoplina
 Džims Morisons
 Žans Mišels Baskija
 Kurts Kobeins
 Eimija Vainhausa
 Džonatans Brendiss
 Antons Jeļčins
 Viktors Cojs (tuvu 27 gadu vecumam, miris 28 gadu un 1 mēneša vecumā)

Ārējās saites 

Nāve
Mūziķi
Aktieri
Mākslinieki
Rīgas Purvciema vidusskola

Rīgas Purvciema vidusskola ir skola Rīgā, kurā mācības notiek no 1. līdz 12. klasei. Tā atrodas Detlava Brantkalna ielā 5 Purvciemā.

Izglītības programmas 
Pamatizglītības humanitārā un sociālā virziena mazākumtautību programma (21012121), Vispārējās vidējās izglītības humanitārā un sociālā virziena programma, Vispārējās vidējās izglītības matemātikas, dabaszinību un tehnikas virziena programma.

Vēsture 
Dibināta 1988. gadā, kad tai piešķīra Rīgas 24. vidusskolas nosaukumu, bet agrāko Rīgas 24. vidusskolu Tallinas un Krišjāņa Barona ielu stūrī pārdēvēja par Rīgas 99. vidusskolu.
1991. gadā to pārdēvēja par Rīgas Purvciema ģimnāziju, 1994. gadā Rīgas Purvciema ģimnāzijai tika piešķirts skolas ar padziļinātu svešvalodu mācīšanu statuss. 2001. gadā to pārdēvēja par Rīgas Purvciema vidusskolu.

Ārējās saites 
 Pašnovērtējuma ziņojums 2016

Atsauces 

Vidusskolas Rīgā
Rīgas Šampētera vidusskola

Rīgas Šampētera vidusskola bija Rīgas vidusskola Šampētera ielā 98, Šampētera apkaimē.

Vēsture 
Skola dibināta 1962. gadā kā Rīgas 17. astoņgadīgā skola ar latviešu un krievu mācības valodu. Ar 1995. gada 4. jūnija Rīgas domes Izglītības, jaunatnes un sporta komitejas lēmumu to pārdēvēja par Rīgas Šampētera pamatskolu.

2004. gadā Rīgas Šampētera pamatskolu pārveidoja par Rīgas Šampētera vidusskolu. 2012. gadā to pievienoja Rīgas 53. vidusskolai, tomēr mācības skolas ēkā turpinājās līdz 2016. gada marta mēneša.

Atsauces 

Bijušās skolas Rīgā
Rīgas Sergeja Žoltoka pamatskola

Rīgas Sergeja Žoltoka pamatskola ir Rīgas pamatskola ar hokeja novirzienu, kas atrodas Vietalvas ielā 15, Dārzciema apkaimē. Skolā īsteno mazākumtautību pamatizglītības programmas 2. modeli, ir mācību priekšmetu apguve divās valodās.

Vēsture 
Dibināta 1960. gadā kā Rīgas 55. vidusskola ar krievu un latviešu valodas apmācības klasēm. 1978. gadā skolā atvērās pirmās hokejistu apmācības klases. 1996. gadā skolā uzsāka divvalodu izglītības modeli. 2005. gadā 1. augustā to pārdēvēja 2004. gada 3. novembrī pāragri mirušā hokeja uzbrucēja Sergeja Žoltoka vārdā par Rīgas Sergeja Žoltoka vidusskolu.

2021. gada 18. februārī Rīgas domes Izglītības, kultūras un sporta departaments atbalstīja Rīgas Sergeja Žoltoka vidusskolas pārveidi par Rīgas Sergeja Žoltoka pamatskolu.

Direktori 

 1960 — 1972. — Genehs Špungins
 1973. — 1982. — Vilma Vimba
 1982. — 1991. — Ņina Tiškēviča
 1993. — pašlaik — Vaclava Pluča

Izglītības programmas 

 Pamatizglītības programma (21011111)
 Pamatizglītības mazākumtautību programma (21011121)

Skolā mācījušies 
 Artūrs Irbe, hokejists
 Harijs Vītoliņš, hokejists
 Sandis Ozoliņš, hokejists
 Rodrigo Laviņš, hokejists
 Aigars Cipruss, hokejists
 Grigorijs Panteļējevs, hokejists
 Viktors Ignatjevs, hokejists
 Leonīds Tambijevs, hokejists
 Sergejs Naumovs, hokejists
 Aleksandrs Beļavskis, hokejists
 Andrejs Kardašs, hokejists
 Aleksandrs Ņiživijs, hokejists

Ārējās saites 
 Pašnovērtējuma ziņojums
 Iekšējās kārtības noteikumi
 Kassija & Ko

Atsauces 

Pamatskolas Rīgā
Dārzciems
Džu Dzjiņera

Džu Dzjiņera (, ; dzimusi ) ir Ķīnas starptautiskā lielmeistare šahā (2019).

Biogrāfija 
2016. gadā uzvarējusi Pasaules junioru šaha čempionātā meiteņu G14 vecuma kategorijā. 2017. gadā bijusi trešā Āzijas 3.5 zonas turnīrā aiz Džai Mo un Ni Šicjuņas, apsteidzot Suņu Fanhui, un izcīnījusi tiesības piedalīties 2018. gada Pasaules sieviešu šaha čempionātā pēc izslēgšanas sistēmas. Par panākumiem turnīros FIDE 2017. gadā viņai piešķīra starptautiskās meistares (WIM) nosaukumu. 2018. gadā izcīnījusi bronzas medaļu Ķīnas sieviešu ātrā šaha čempionātā. 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā uzvarējusi Lelu Džavahišvili, bet 2. kārtā zaudējusi Natālijai Pogoņinai. 2021. gada maijā izcīnījusi 3. vietu Ķīnas sieviešu šaha čempionātā.

2021. gada novembrī Rīgā izcīnījusi 3. vietu 2021. gada "FIDE Chess.com Grand Swiss" turnīrā sievietēm. 2022. gada septembrī Astanā izcīnījusi 3. vietu FIDE sieviešu Grand Prix izcīņas posmā.

Par panākumiem turnīros FIDE 2018. gadā viņam piešķīrusi starptautiskās meistares (WIM), bet 2019. gadā - starptautiskās lielmeistares (WGM) nosaukumu.

Atsauces

Ārējās saites 

2002. gadā dzimušie
Ķīnas šahisti
Google I/O

Google I/O ir ikgadēja izstrādātāju konference, ko uzņēmums Google rīko Mauntinvjū, Kalifornijā, ASV. Konferences sesijās padziļinātā līmenī tiek apspriestas tīmekļa, mobilo platformu un biznesa pielietojumi ar Google un atvērtā pirmkoda platformām kā Android, Chrome un Chrome OS, API, App Engine un citi.

I/O pirmoreiz notika 2008. gadā un to organizē uzņēmuma vadība. "I/O" apzīmē ievadizvadi, no tā radīts arī sauklis "Inovācija atvērtībā" (). Pasākuma formāts ir līdzīgs Google izstrādātāju dienai.

2020. gadā konference līdzīgi daudziem citiem pasākumiem tika atcelta koronavīrusa COVID-19 apdraudējuma dēļ.

Atsauces

Ārējās saites 
 
 Oficiālā lietotne
 Google I/O 2008. gada videoieraksti un prezentācijas
 Google I/O 2009. gada videoieraksti un prezentācijas
 Google I/O 2010. gada videoieraksti un prezentācijas
 Google I/O 2011. gada videoieraksti un prezentācijas
 Google I/O 2012. gada videoieraksti un prezentācijas
 Google I/O 2013. gada videoieraksti un prezentācijas
 Google I/O 2014. gada videoieraksti un prezentācijas
 Google I/O 2015. gada videoieraksti un prezentācijas
 Google I/O 2016. gada videoieraksti un prezentācijas
 Google I/O Twitter (oficiālās mirkļbirkas: #io2008, #io2009, #io2010, #io11, #io12, #io13, #io14, #io15, #io16, #io17)

Google
Konferences
Jūlija Švaigere

Jūlija Švaigere (; dzimusi  Vinnicā) ir Ukrainā dzimusi Izraēlas starptautiskā lielmeistare šahā (2017).

Biogrāfija 
2008. gada martā Odesā uzvarējusi Ukrainas meiteņu šaha čempionātā U16 vecuma grupā, bet 2010. gada februārī Kijevā atkārtojusi šo panākumu Ukrainas meiteņu šaha čempionātā U18 vecuma grupā. Kopš 2012. gada šaha turnīros pārstāv Izraēlu.
2016. gada Eiropas individuālajā šaha čempionātā sievietēm ieņēmusi 11. vietu un izcīnījusi tiesības piedalīties 2018. gada Pasaules sieviešu šaha čempionātā pēc izslēgšanas sistēmas. 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā zaudējusi Monikai Socko.

Pārstāvējusi Izraēlas komandu lielākajos komandu šaha turnīros:
 Pasaules šaha olimpiādēs piedalījusies 4 reizes (2012-2018);
 Eiropas komandu šaha čempionātā piedalījusies 2 reizes (2013, 2017).

Par panākumiem turnīros FIDE 2013. gadā viņai piešķīrusi starptautiskās meistares (WIM), bet 2017. gadā - starptautiskās lielmeistares (WGM) nosaukumu. Tajā pašā 2017. gadā viņai pieškirts arī vīriešu starptautiskā meistara (IM) nosaukums.

Personīgā dzīve 
2014. gada oktobrī apprecējusies ar Rīgā dzimušo šaha lielmeistaru Arkādiju Naidiču.

Atsauces

Ārējās saites 

1994. gadā dzimušie
Vinnicā dzimušie
Izraēlas šahisti
Ukrainas šahisti
Markuss Jūhansons

{{Hokejista infokaste v2
| vārds = Markuss Jūhansons
| vārds_orig = Marcus Johansson"
| attēls = Marcus Johansson 2016-04-07 1.JPG
| att_izm = 
| paraksts = 
| pilns vārds = 
| dz_dat = 
| dz_viet = 
| mir_dat = 
| mir_viet = 
| garums = 185 cm
| svars = 93 kg
| iesauka = 
| poz = Kreisās malas uzbrucējs
| tvēriens = Kreisais
| kar_sāk = 2008
| kar_beig = 
| izglītība = 
| kom =  Vašingtonas "Capitals"
| numurs = 
| amats = 
| līga = NHL
| drafts = 24., 1.kārtā
| dr_gads = 2009
| dr_līga = NHL
| dr_kom = Vašingtonas "Capitals"
| taut_sez 1 = 2013—pašlaik| taut 1 = 
| balv = *Zviedrijas čempions — 2009
| slavz = 
| aģenti = 
| dzimums = 
| atjaunots = 
| rādīt_medaļas = jā
| headercolor = 
| medaltemplates = 

}}
Markuss Jūhansons (, dzimis ) ir zviedru hokejists, spēlē uzbrucēja pozīcijā. Pašlaik (2022) Jūhansons pārsāv NHL klubu Vašingtonas "Capitals".

 Spēlētāja karjera 
Profesionāļa karjeru Jūhansons uzsāka 17 gadu vecumā, kad 2007.—08. gada sezonas izskaņā devās laukumā trīs Zviedrijas Elitsērijas kluba Färjestad BK izslēgšanas kārtas spēlēs. Nākamo sezonu hokejists jau pilnībā aizvadīja Färjestad BK'' rindās, kopā ar komandu izcīnot Zviedrijas čempiona titulu.

2010. gada maijā Jūhansons noslēdza trīs gadu līgumu ar NHL vienību Vašingtonas "Capitals". Tās sastāvā nākamajā sezonā Jūhansons aizvadīja 69 spēles, atzīmējās ar 27 rezultativitātes punktiem. "Capitals" rindās Jūhansons aizvadīja septiņas sezonas, līdz 2017. gada vasarā tika aizmainīts uz Ņūdžersijas "Devils" vienību. 2018.—19. gada sezonas otrajā pusē uzbrucējs tika aizmainīts uz Bostonas "Bruins". Kopā ar "Bruins" Jūhansons sasniedza Stenlija kausa finālsēriju, tajā gan piekāpjoties Sentluisas "Blues" hokejistiem. Vasarā uzbrucējs noslēdza divu gadu līgumu ar Bufalo "Sabres", taču gadu vēlāk tika aizmainīts uz Minesotas "Wild". 2021. gadā Jūhansons NHL paplašināšanās drafta ietvaros nonāca Sietlas "Kraken". 2022. gada martā Jūhansons tika aizmainīts uz Vašingtonas "Capitals".

Ārējās saites 

1990. gadā dzimušie
Zviedrijas hokejisti
NHL drafta pirmās kārtas izvēles
Vašingtonas "Capitals" spēlētāji
Ņūdžersijas "Devils" spēlētāji
Bostonas "Bruins" spēlētāji
Bufalo "Sabres" spēlētāji
Minesotas "Wild" spēlētāji
Sietlas "Kraken" spēlētāji
Olimpiskās sudraba medaļas ieguvēji
Hokejisti 2014. gada ziemas olimpiskajās spēlēs
Zviedrijas hokeja līgas čempioni
Skones lēnē dzimušie
Vils Bučers

Vils Bučers (, dzimis ) ir ASV hokejists, spēlē aizsarga pozīcijā. Pašlaik (2018) Bučers pārstāv NHL komandu Ņūdžersijas "Devils".

ASV hokeja izlases sastāvā spēlējis 2018. gada Pasaules čempionātā.

Ārējās saites 

1995. gadā dzimušie
ASV hokejisti
Ņūdžersijas "Devils" spēlētāji
Viskonsinā dzimušie
Sami Vatanens

Sami Vatanens (, dzimis ) ir somu hokejists, spēlē aizsarga pozīcijā. Pašlaik (2021) Vatanens pārstāv NHL komandu Ņūdžersijas "Devils".

Spēlētāja karjera 
Iepriekš spēlējis Somijas hokeja līgas līgas klubā Jiveskiles JYP. No 2012. līdz 2017. gadam pārstāvēja NHL vienību Anahaimas "Ducks", taču tad tika aizmainīts uz Ņūdžersijas "Devils". 2020. gada februārī "Devils" aizmanīja Vatanenu uz Karolīnas "Hurricanes", taču pirms nākamās sezonas sākuma aizsargs noslēdza jaunu līgumu ar "Devils".

Somijas hokeja izlases sastāvā spēlējis 2010. gada Pasaules čempionātā un 2014. gada ziemas olimpiskajās spēlēs.

Ārējās saites 

1991. gadā dzimušie
Somijas hokejisti
Anahaimas "Ducks" spēlētāji
Ņūdžersijas "Devils" spēlētāji
Karolīnas "Hurricanes" spēlētāji
Vidussomijā dzimušie
Hokejisti 2014. gada ziemas olimpiskajās spēlēs
Olimpiskās bronzas medaļas ieguvēji
Hokejisti 2022. gada ziemas olimpiskajās spēlēs
Niks Ledijs

Niks Ledijs (, dzimis ) ir ASV hokejists, spēlē aizsarga pozīcijā. Pašlaik (2022) Ledijs pārstāv NHL komandu Sentluisas "Blues". Iepriekš spēlējis arī Čikāgas "Blackhawks" un Ņujorkas "Islanders", kā arī AHL komandā Rokfordas "IceHogs".

Ārējās saites 

1991. gadā dzimušie
ASV hokejisti
NHL drafta pirmās kārtas izvēles
Čikāgas "Blackhawks" spēlētāji
Ņujorkas "Islanders" spēlētāji
Sentluisas "Blues" spēlētāji
Minesotā dzimušie
Bobijs (filma)

"Bobijs" () ir 2006. gada ASV drāma, kuras režisors, scenārija autors un viens no galveno lomu atveidotājiem ir Emilio Estevess. Galvenās lomas filmā atveido Lindsija Loena, Harijs Belafonte, Niks Kanons, Lorenss Fišburns, Helēna Hanta, Entonijs Hopkinss un Eštons Kučers. Filmas pirmizrāde notika  Toronto filmu festivālā.

Filmā parādīts stāsts par ASV senatora Roberta Kenedija slepkavību 1968. gada 5. jūnijā.

Atsauces

Ārējās saites 

2006. gada filmas
ASV filmas
Drāmas
Brīvdienas (2006. gada filma)

"Brīvdienas" () ir 2006. gada ASV romantiska komēdija, kuras režisore, scenārija autore un viena no producentiem ir Nensija Meijersa. Galvenās lomas filmā atveido Kemerone Diasa, Keita Vinsleta, Džūds Lo, Džeks Bleks, Īlaijs Volahs, Edvards Bērnss un Rufuss Sevels. Filmas pirmizrāde notika .

Divas sievietes, kurām ir problēmas ar vīriešiem, apmainās ar mājām dažādās valstīs, kur abas satiek vietējos vīriešus un iemīlas.

Atsauces

Ārējās saites 

2006. gada filmas
ASV filmas
Kinokomēdijas
Relativity Media filmas
Gulruhbegima Tohirdžonova

Gulruhbegima Tohirdžonova (; dzimusi ) ir Uzbekistānas starptautiskā lielmeistare šahā (2016), kas kopš 2020. gada pārstāv ASV.

Biogrāfija 
2011. gadā izcīnījusi bronzas medaļu Pasaules junioru šaha čempionātā U12 meiteņu grupā. 2015. gadā uzvarējusi Āzijas junioru šaha čempionātā U20 meiteņu grupā. 2017. gadā Āzijas 3.4 zonas turnīrā ieņēmusi otro vietu aiz Dinaras Saduakasovas un izcīnījusi tiesības piedalīties 2018. gada Pasaules sieviešu šaha čempionātā pēc izslēgšanas sistēmas. 2018. gadā uzvarējusi Uzbekistānas sieviešu šaha čempionātā. 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā uzvarējusi Alinu Kašlinsku, 2. kārtā uzvarējusi Taņu Džunji, 3. uzvarējusi Valentīnu Guņinu, bet ceturtdaļfinālā zaudējusi Dzjui Veņdzjuņai.

Divas reizes pārstāvējusi Uzbekistānas komandu Pasaules šaha olimpiādēs (2016, 2018).

2020. gadā pārcēlusies uz dzīvi ASV. 2021. gada oktobrī izcīnījusi 2. vietu ASV sieviešu šaha čempionātā. 2022. gada oktobrī Sentluisā ierindojusies 8. vietā ASV sieviešu šaha čempionātā.

Par panākumiem turnīros FIDE 2015. gadā viņai piešķīrusi starptautiskās meistares (WIM), bet 2016. gadā - starptautiskās lielmeistares (WGM) nosaukumu.

Atsauces

Ārējās saites 

1999. gadā dzimušie
ASV šahisti
Uzbekistānas šahisti
Džordžijas likums

"Džordžijas likums" () ir 2007. gada ASV drāma, kuras režisors ir Gerijs Māršals. Galvenās lomas filmā atveido Džeina Fonda, Felisitija Hafmena un Lindsija Loena. Filmas pirmizrāde notika .

Jauna sieviete, kura vasarā tiek nosūtīta dzīvot pie vecmāmiņas, glabā kādu noslēpumu, kas varētu sagraut viņas ģimeni.

Atsauces

Ārējās saites 

2007. gada filmas
ASV filmas
Kinokomēdijas
Drāmas
Es zinu, kurš mani nogalināja

"Es zinu, kurš mani nogalināja" () ir 2007. gada ASV psiholoģisks trilleris, kura režisors ir Kriss Siverstons. Galvenās lomas filmā atveido Lindsija Loena, Džūlija Ormonda, Nīls MakDono, Braiens Gerahtijs un Garsele Bovē. Filmas pirmizrāde notika .

Jauna sieviete, kura bija pazudusi, atrodas, tomēr viņa apgalvo, ka patiesībā ir pilnīgi cits cilvēks.

Atsauces

Ārējās saites 

2007. gada filmas
ASV filmas
Kriss Tīrnijs

Kriss Tīrnijs (, dzimis ) ir Kanādas hokejists, spēlē uzbrucēja pozīcija. Pašlaik (2018) Tīrnijs pārstāv NHL koamandu Otavas "Senators". Iepriekš spēlējis arī Sanhosē "Sharks" un AHL komandā Sanhosē "Barracuda".

Ārējās saites 

1994. gadā dzimušie
Kanādas hokejisti
Sanhosē "Sharks" spēlētāji
Otavas "Senators" spēlētāji
Rīgas Lietuviešu vidusskola

Rīgas Lietuviešu vidusskola () ir viena no Rīgas vidusskolām, kas atrodas  Bultu ielā 5.

Vēsture 
Dibināta 1991. gadā kā Latvijas lietuviešu klase ar 9 skolēniem Rīgas 85. vidusskolas ēkā. 1995. gadā izveidoja Rīgas Lietuviešu pamatskolu. 2000. gadā skolai piešķīra vidusskolas statusu un Rīgas Lietuviešu vidusskolas nosaukumu. 2001. gadā skola pārcēlās uz jaunām telpām  Bultu ielā 5 (Prūšu ielā 42A).

No 2016./2017. m.g. skolu vada direktore Jolanta Nagle.

Izglītības programmas 
Pamatizglītības programma (21011111), Vispārējās vidējās izglītības vispārizglītojošā virziena programma (31011011).

Atsauces

Ārējās saites 
 Rīgas Lietuviešu vidusskolas tīmekļa vietne

Vidusskolas Rīgā
Dvīņu slazdā

"Dvīņu slazdā" () ir 1998. gada ASV romantiska komēdija,  kuras režisore un viena no scenārija autoriem ir Nensija Meijersa. Galvenās lomas filmā atveido Deniss Kveids, Nataša Ričardsone un Lindsija Loena. Filmas pirmizrāde notika  ASV. Filma ir veidota gan kā Ēriha Kestnera grāmatas "Divas Lotiņas" adaptācija, gan kā rīmeiks 1961. gada filmai "Dvīņu slazdā".

Identiskās dvīnes Annija un Halija, kuru vecāki neilgi pēc dvīņu piedzimšanas izšķīrās un izlēma audzināt meitas atsevišķi, pirmo reizi satiekas vasaras nometnē un izstrādā plānu, lai viņu vecāki atkal satiktos un būtu kopā.

Atsauces

Ārējās saites 

1998. gada filmas
ASV filmas
Kinokomēdijas
Drāmas
Adele zeltā

"Adele zeltā" () ir 2015. gada ASV, Apvienotās Karalistes, Vācijas un Austrijas biogrāfiska drāma, kuras režisors ir Saimons Kērtiss. Galvenās lomas filmā atveido Helēna Mirena, Raiens Renoldss, Ketija Holmsa, Tatjana Maslanija un Makss Aironss. Filmas pirmizrāde notika  Berlīnes filmu festivālā.

Filmā parādīts stāsts par Mariju Altmani, astoņdesmitgadīgu ebreju bēgli, kura vairāk nekā desmit gadus tiesājās ar Austrijas valdību, lai atgūtu ģimenei piederošu gleznu.

Atsauces

Ārējās saites 

2015. gada filmas
ASV filmas
Apvienotās Karalistes filmas
Vācijas filmas
Austrijas filmas
Biogrāfiskas filmas
Drāmas
Dīvainā piektdiena

"Dīvainā piektdiena" () ir 2003. gada ASV komēdija, kuras režisors ir Marks Voterss. Galvenās lomas filmā atveido Džeimija Lī Kērtisa un Lindsija Loena. Filmas pirmizrāde notika  ASV. Filma ir balstīta uz Marijas Rodžersas tāda paša nosaukuma romānu.

Filmā Anna un viņas māte Tesa apmainās ar ķermeņiem pēc tam, kad abas apēd laimes cepumus.

Atsauces

Ārējās saites 

2003. gada filmas
ASV filmas
Kinokomēdijas
Skatuves zvaigzne

"Skatuves zvaigzne" () ir 2004. gada ASV muzikāla komēdija, kuras režisore ir Sāra Šugarmena. Galvenās lomas filmā atveido Ādams Garsija, Lindsija Loena, Elisona Pilla, Megana Foksa, Kerola Keina un Glenne Hīdlija. Filmas pirmizrāde notika . Filma ir balstīta uz Daienas Šeldonas tāda paša nosaukuma romānu.

Pusaudze Lola ir pārliecināta, ka viņas dzimtajā pilsētā viss griežas ap Lolu, līdz brīdim, kad viņa kopā ar ģimeni pārceļas uz priekšpilsētu.

Atsauces

Ārējās saites 

2004. gada filmas
ASV filmas
Kinokomēdijas
Hērbijs: Pilnā aprīkojumā

"Hērbijs: Pilnā aprīkojumā" () ir 2005. gada ASV sporta komēdija, kuras režisore ir Andžela Robertsone. Galvenās lomas filmā atveido Džastins Longs, Lindsija Loena, Brekins Meijers, Mets Dilons, Šerila Hainsa un Maikls Kītons. Filmas pirmizrāde notika .

Atsauces

Ārējās saites 

2005. gada filmas
ASV filmas
Kinokomēdijas
Nekrietneles

"Nekrietneles" () ir 2004. gada ASV komēdija, kuras režisors ir Marks Voterss. Galvenās lomas filmā atveido Lindsija Loena, Reičela Makadamsa, Tims Mīdovss, Ana Gastejera, Tīna Feja, Leisija Šaberta, Amanda Saifreda, Lizija Kaplana un Daniels Franziss. Filmas pirmizrāde notika  Holivudā.

Keidija Herona, kura gandrīz visu savu mūžu pavadījusi Āfrikā ar saviem vecākiem, 16 gadu vecumā pārceļas uz dzīvi Evanstonā, kur Keidija arī sāk iet skolā. Tur Keidija pievienojas populārai meiteņu kliķei, kurā viņa ir atzīta līdz brīdim, kad viņa iemīlas līderes puisī.

Atsauces

Ārējās saites 

2004. gada filmas
ASV filmas
Kinokomēdijas
Ātrs un bez žēlastības 6

"Ātrs un bez žēlastības 6" () ir 2013. gada ASV asa sižeta filma, kuras režisors ir Džastins Lins. Galvenās lomas filmā atveido Vins Dīzels, Pols Volkers, Dveins Džonsons, Mišela Rodrigesa, Džordana Brūstere un Tairīss Gibsons. Filmas pirmizrāde notika  Londonā. Filma ir sestā daļa "Ātrs un bez žēlastības" filmu sērijā.

Pēc "Ātrs un bez žēlastības 5" notikumiem Dominiks un viņa banda ir atvaļinājušies, tomēr tajā pašā laikā viņi tiek uzskatīti par meklētiem bēgļiem. DSS aģents Lūks Hobss grupai piedāvā anulēt sodāmības apmaiņā pret kādas algotņu grupas notveršanu.

Atsauces

Ārējās saites 

2013. gada filmas
ASV filmas
Ātrs un bez žēlastības
Relativity Media filmas
Ātrs un bez žēlastības 5

"Ātrs un bez žēlastības 5" () ir 2011. gada ASV asa sižeta filma, kuras režisors ir Džastins Lins. Galvenās lomas filmā atveido Vins Dīzels, Pols Volkers, Dveins Džonsons, Mets Šulcs, Džordana Brūstere un Tairīss Gibsons. Filmas pirmizrāde notika  Riodežaneiro. Filma ir piektā daļa "Ātrs un bez žēlastības" filmu sērijā.

Dominiks ar savu bandu plāno milzīgu laupīšanu, tajā pašā laikā atrodoties brazīļu narkobarona un bīstama federālā aģenta redzeslokā.

Atsauces

Ārējās saites 

2011. gada filmas
ASV filmas
Ātrs un bez žēlastības
Ātrs un bez žēlastības 4

"Ātrs un bez žēlastības 4" () ir 2009. gada ASV asa sižeta filma, kuras režisors ir Džastins Lins. Galvenās lomas filmā atveido Vins Dīzels, Pols Volkers, Gala Gadota, Dons Omārs, Džordana Brūstere un Tego Kalderons. Filmas pirmizrāde notika  Universal CityWalk. Filma ir ceturtā daļa "Ātrs un bez žēlastības" filmu sērijā.

Braiens O'Koners, kurš atkal strādā FIB Losandželosā, sadarbojas ar Dominiku Toretto, lai notvertu heroīna importētāju.

Atsauces

Ārējās saites 

2009. gada filmas
ASV filmas
Ātrs un bez žēlastības
Relativity Media filmas
Ātrs un bez žēlastības 3

"Ātrs un bez žēlastības 3: Tokijas drifts" vai arī vienkārši pazīstama kā ''Ātrs un bez žēlastības 3'' () ir 2006. gada ASV asa sižeta filma, kuras režisors ir Džastins Lins. Galvenās lomas filmā atveido  Lūkass Bleks, Sangs Kangs, Bow Wow, Natālija Kellija un Braiens Tī. Filmas pirmizrāde notika  ASV. Filma ir trešā daļa "Ātrs un bez žēlastības" filmu sērijā.

Pusaudzis Šons Bosvels kļūst par galveno konkurentu drifta sacīkšu pasaulē pēc tam, kad viņš pārvācas pie sava tēva Tokijā.

Atsauces

Ārējās saites 

2006. gada filmas
ASV filmas
Ātrs un bez žēlastības
Ātrs un bez žēlastības 2

"Ātrs un bez žēlastības 2" () ir 2003. gada ASV asa sižeta filma, kuras režisors ir Džons Singltons. Galvenās lomas filmā atveido Pols Volkers, Tairīss Gibsons, Eva Mendeza, Ludacris un Džeimss Remars. Filmas pirmizrāde notika  ASV. Filma ir otrā daļa "Ātrs un bez žēlastības" filmu sērijā.

Bijušajam policistam Braienam O'Konoram tiek piedāvāts apturēt bīstamu noziedznieku. Lai to izdarītu, viņš lūdz sava bērnības drauga un ielu sacīkšu dalībnieka palīdzību.

Atsauces

Ārējās saites 

2003. gada filmas
ASV filmas
Ātrs un bez žēlastības
Ātrs un bez žēlastības

"Ātrs un bez žēlastības" () ir 2001. gada ASV asa sižeta filma, kuras režisors ir Robs Kouens. Galvenās lomas filmā atveido Pols Volkers, Vins Dīzels, Mišela Rodrigesa, Džordana Brūstere, Čads Lindbergs un Džonijs Strongs. Filmas pirmizrāde notika  ASV. Filma ir pirmā daļa "Ātrs un bez žēlastības" filmu sērijā.

Losandželosas policistam Braienam O'Konoram ir jāizlemj, kam viņš ir lojāls pēc tam, kad viņš sāk aizrauties ar ielu sacīkšu pasauli, kuru viņam darba uzdevumā nepieciešams iznīcināt.

Atsauces

Ārējās saites 

2001. gada filmas
ASV filmas
Ātrs un bez žēlastības
Voldemārs Veli

Voldemārs Veli (; dzimis , miris ) bija grieķu-romiešu stila Igaunijas cīkstonis, divu olimpisko spēļu medaļnieks, 19-kārtējs Igaunijas čempions.

Pēc profesijas bijis celtņa vadītājs Tallinas ostā.

Biogrāfija 
Voldemārs Veli uzauga Ārensburgā un ar cīņu sāka nodarboties 1920. gadā. Pēc pirmajiem panākumiem viņš pārcēlās uz sporta klubu "Sport Tallinn". 1922. gadā viņš pirmoreiz kļuva par Igaunijas čempionu grieķu-romiešu stilā, tas bija vienīgais cīņas sporta veids, kuru viņš piekopa. 1924. gadā viņš piedalījās savās pirmajās starptautiskajās sacīkstēs — olimpiskās spēlēs Parīzē. Divās cīņās viņš uzvarēja, divās — zaudēja un spalvas svarā ieguva 8. vietu starp 27 dalībniekiem.

1926. gadā Veli, startēdams spalvas svarā, uzvarēja Eiropas čempionātā Rīgā. Izšķirošajā cīņā viņš pārspēja zviedru cīkstoni Eriku Malmbergu. 1927. gadā Budapeštā Veli izdevās šo uzvaru atkārtot. Finālcīņā uzvarot ungāru Kāroju Kārpāti, viņš atkārtoti kļuva par Eiropas čempionu. 1928. gadā Veli guva trešo panākumu pēc kārtas. Amsterdamā viņš kļuva par olimpisko čempionu spalvas svarā, pēdējā cīņā pēc punktiem uzvarot Eriku Malmbergu.

1929. gadā Veli pārgāja startēt vieglā svara (līdz 66 kg) kategorijā un 1930. gada Eiropas čempionātā Stokholmā bija otrais aiz Erika Malmberga, kuram šoreiz viņš zaudēja. To pašu vietu viņš ieņēma arī 1931. gada Eiropas čempionātā Prāgā. Šoreiz finālā Veli zaudēja dortmundietim Eduardam Šperlingam.

Voldemārs Veli nepiedalījās 1932. gada Losandželosas olimpiskajās spēlēs, jo Igaunijai nebija finansiālu līdzekļu, lai tur varētu nosūtīt cīkstoņu komandu. 1933. un 1934. gadā Veli atkal startēja Eiropas čempionātos vieglajā svarā, taču medaļnieku vidū neiekļuva.

1936. gada vasaras olimpiskajās spēlēs Berlīnē Veli uzvarēja piecas cīņas un ieguva bronzas medaļu. Viņš uzvarēja arī vācu cerību Heinrihu Nettesheimu no Ķelnes. Pret Josefu Herdu no Čehoslovākijas un Lauri Koskelu no Somijas Veli cieta zaudējumus. 1937. un 1938. gada Eiropas čempionātos medaļas Veli vairs neguva. Abos viņš zaudēja Lauri Koskelam. 1939. gada marta sākumā viņš kārtējo reizi uzvarēja Igaunijas čempionātā. Eiropas čempionātā, kas notika no 25. līdz 28. aprīlim Oslo, viņš nepiedalījās. Valstssacīkstē pret Latviju, kas notika 19. novembrī Rīgā, viņš guva punktu uzvaru (2:1) pret R. Skapānu. 1940. gada marta sākumā Veli trīspadsmito reizi pēc kārtas uzvarēja Igaunijas čempionātā. 1941. gadā viņš Igaunijas izlases sastāvā piedalījās tās turnejā uz Dienvidkaukāzu.

Otrā pasaules kara laikā 1944. gadā viņš ar ģimeni emigrēja uz Zviedriju. Viņš pārtrauca savu sporta karjeru 1945. gadā pēc vietējo igauņu un Stokholmas komandas sacensībām, kurās viņš pārspēja Zviedrijas čempionu Einaru Kārlsonu.

Literatūra 
 Tiit Lääne, "Voldemar Väli". Sari Olümpiavõitjad. Kirjastus Tiit Lääne ja EOK, Tallinn 2007, 104 lk

Atsauces

Ārējās saites 

1903. gadā dzimušie
1997. gadā mirušie
Igaunijas cīkstoņi
1924. gada vasaras olimpisko spēļu dalībnieki
1928. gada vasaras olimpisko spēļu dalībnieki
1936. gada vasaras olimpisko spēļu dalībnieki
Olimpiskās zelta medaļas ieguvēji
Olimpiskās bronzas medaļas ieguvēji
Kuresārē dzimušie
Olimpiskie zelta medaļnieki cīņas sportā
Trakā Ziemassvētku ballīte birojā

"Trakā Ziemassvētku ballīte birojā" () ir 2014. gada ASV Ziemassvētku komēdija, kuras režisori ir Džošs Gordons un Vills Speks. Galvenās lomas filmā atveido Džeisons Beitmens, Olīvija Manna, T. Dž. Millers, Dženifere Anistone, Džiliana Bella, Vanesa Beijere un Kortnija B. Vensa. Filmas pirmizrāde notika  Ņujorkā.

Filiāles vadītājs pēc māsas draudiem aizvērt filiāli sarīko lielu Ziemassvētku ballīti, lai iegūtu lielu klientu un izvairītos no filiāles slēgšanas, tomēr ballīte vienā brīdī iziet ārpus rāmjiem.

Atsauces

Ārējās saites 

2016. gada filmas
ASV filmas
Kinokomēdijas
Nozieguma dzīve

"Nozieguma dzīve" () ir 2013. gada ASV kriminālkomēdija, kuras režisors un scenārija autors ir Daniels Šekters. Galvenās lomas filmā atveido Dženifere Anistone, Jasīns Bejs, Aila Fišere, Vills Forts, Marks Būns Juniors, Tims Robinss, Džons Hokss un Deivids Servero. Filmas pirmizrāde notika  Toronto filmu festivālā.

Divi noziedznieki saņem vairāk nekā gaidījuši pēc tam, kad viņi nolaupa sievu korumpētam nekustamo īpašumu attīstītājam, kurš nav ieinteresēts maksāt vienu miljonu dolāru lielu izpirkuma maksu.

Atsauces

Ārējās saites 

2013. gada filmas
ASV filmas
Kinokomēdijas
Mātes diena (filma)

"Mātes diena" () ir 2016. gada ASV romantiska komēdija, kuras režisors ir Gerijs Māršals. Galvenās lomas filmā atveido Dženifere Anistone, Keita Hadsone, Šeja Mičela, Džūlija Robertsa, Džeisons Sudeikis, Brita Robertsone, Hektors Elizondo, Timotijs Olifants un Džeks Vaitvols. Filmas pirmizrāde notika  Losandželosā.

Trīs dažādas paaudzes satiekas Mātes dienas nedēļā.

Atsauces

Ārējās saites 

2016. gada filmas
ASV filmas
Kinokomēdijas
Kā kļūt par zvaigzni Brodvejā

"Kā kļūt par zvaigzni Brodvejā" () ir 2014. gada ASV komēdija, kuras režisors un viens no scenārija autoriem ir Pīters Bogdanovičs. Galvenās lomas filmā atveido Ouens Vilsons, Imodžena Pūtsa, Ketrīna Hāna, Dženifere Anistone un Vills Forte. Filmas pirmizrāde notika  Venēcijas filmu festivālā.

Kāda dramaturga jaunajā projektā veidojas mīlas trijstūris starp dramaturga sievu, viņas bijušo mīļāko un izsaukuma meiteni, kura kļuvusi par aktrisi.

Atsauces

Ārējās saites 

2014. gada filmas
ASV filmas
Kinokomēdijas
Milleru ģimenīte

"Milleru ģimenīte" () ir 2013. gada ASV komēdija, kuras režisors ir Rosons M. Turbers. Galvenās lomas filmā atveido Dženifere Anistone, Džeisons Sudeikis, Emma Robertsa, Vils Polters, Niks Ofermans, Katrīna Hāna un Eds Helmss. Filmas pirmizrāde notika  Traverssitijas filmu festivālā.

Marihuānas tirgotājs ar savu kaimiņu palīdzību izveido viltus ģimeni, lai pārvestu milzīgu narkotiku sūtījumu no Meksikas uz ASV.

Atsauces

Ārējās saites 

2013. gada filmas
ASV filmas
Kinokomēdijas
Miks Mikivers

Miks Mikivers (; 1937—2006) bija igauņu un padomju aktieris, teātra un kino režisors, pedagogs, PSRS Tautas skatuves mākslinieks (1990).

Biogrāfija 
Dzimis 1937. gada 4. septembrī Tallinā (no citiem avotiem — 4. novembrī Loksā).

Mācījies Loksas skolā, pēc tam Tallinas 17. vidusskolā, Tallinas kalnrūpniecības tehnikumā, studējis Tallinas Politehniskajā institūtā (tagad Tallinas Tehnoloģiju universitāte). 1961. gadā beidzis Tallinas Konservatorijas teātra mākslas nodaļu (šobrīd Igaunijas Mūzikas un teātra akadēmijas drāmas skola).

No 1961. līdz 1965. gadam — aktieris, no 1974. līdz 1988. gadam un kopš 1992. gada — režisors (kopš 1977. gada — galvenais režisors) Igaunijas Drāmas teātrī Tallinā.

Tēlojis dažādas lomas teātrī, tai skaitā Pēru Gintu H. Ibsena "Pērs Gints", Lopahinu Čehova lugā "Ķiršu dārzs", Veršiņinu Čehova lugā  "Trīs māsas".

No 1965. līdz 1974. gadam Igaunijas Jaunatnes teātra (tagad - Tallinas pilsētas teātris) aktieris un direktors. Iestudējis izrādes Somijā, Ungārijā, Krievijā, Latvijā un Lietuvā.

Filmējies kino vairāk nekā 40 filmās, tai skaitā Norvēģijā, Zviedrijā, Somijā, Anglijā, Armēnijā, Lietuvā un Krievijā, bijis arī televīzijas aktieris. Pazīstamākās no filmām ar viņa piedalīšanos: "Aizpekļu jaunais velns", "Briljanti proletariāta diktatūrai", "Viesnīca "Pie bojā gājušā alpīnista"", "TASS pilnvarots paziņot". Vairāku filmu režisors.  

Bijis pasniedzējs Tallinas konservatorijas teātra katedrā. No 1987. līdz 1994. gadam Igaunijas Teātru savienības valdes priekšsēdētājs. Igaunijas PSR kinematogrāfu savienības biedrs. PSRS tautas deputāts no Tallinas pilsētas teritoriālā vēlēšanu apgabala (1989-1991). No 1990. līdz 1992. gadam viņš bija ievēlēts Igaunijas Kongresā (alternatīvais parlaments). No 1989. līdz 2006. gadam viņš bija pastāvīgais Igaunijas Olimpiskās komitejas loceklis. Saņēmis dažādas prēmijas, apbalvojumus  un goda nosaukumus, tai skaitā PSRS Tautas skatuves mākslinieka nosaukumu (1990).

2003. gadā piedzīvoja smagu insultu. Miris 2006. gada 9. janvārī Vesu, Igaunijā. Apglabāts Tallinas meža kapos.

Atsauces

Ārējās saites 
 Микк Микивер
 Микивер Микк Арнольдович

Igaunijas aktieri
1937. gadā dzimušie
Tallinā dzimušie
PSRS Valsts prēmijas laureāti
PSRS Tautas skatuves mākslinieki
Pollija ir klāt

"Pollija ir klāt" () ir 2004. gada ASV romantiska komēdija, kuras režisors un scenārija autors ir Džons Hamburgs. Galvenās lomas atveido Bens Stillers, Dženifere Anistone, Debra Mesinga, Filips Sīmors Hofmans, Henks Azaria, Braiens Brauns un Aleks Boldvins. Filmas pirmizrāde notika .

Rūbens, kurš ir tikko apprecējies, saprot, ka viņa organizētā dzīve sāk brukt kopā pēc tam, kad Rūbens uzzina, ka viņa sieva viņu krāpj, bet pats Rūbens iemīlas savā bijušajā klasesbiedrenē.

Atsauces

Ārējās saites 

2004. gada filmas
ASV filmas
Kinokomēdijas
No sliedēm

"No sliedēm" () ir 2005. gada ASV krimināltrilleris, kas balstīts uz Džeimsa Sīgela tāda paša nosaukuma romānu. Filmas režisors ir Mikaels Hefstrēms. Galvenās lomas atveido Klaivs Ouens, Dženifere Anistone, Vinsents Kasels, Žankarlo Esposito un Deivids Morisejs. Filmas pirmizrāde notika .

Divus precējušos uzņēmējus, kuriem ir dēka, šantažē kāds noziedznieks.

Atsauces

Ārējās saites 

2005. gada filmas
ASV filmas
Klīst baumas, ka...

"Klīst baumas, ka..." () ir 2005. gada ASV romantiska komēdija, kuras režisors ir Robs Reiners. Galvenās lomas atveido Dženifere Anistone, Kevins Kostners, Šērlija Makleina, Marks Rafalo un Ričards Dženkinss. Filmas pirmizrāde notika .

Filmā Sāra Hatingere uzzina, ka viņas māte un vecmāmiņa varētu būt Čārlza Veba 1963. gada grāmatas "Absolvents" iedvesmas avoti.

Atsauces

Ārējās saites 

2005. gada filmas
ASV filmas
Kinokomēdijas
Šķiršanās amerikāņu stilā

"Šķiršanās amerikāņu stilā" () ir 2006. gada ASV romantiska komēdija, kuras režisors ir Peitons Rīds. Galvenās lomas atveido Dženifere Anistone, Vinss Vons, Džoija Lorēna Adamsa, Anna-Mārgreta, Džūdija Deivisa, Džons Favro, Vinsents D'Onofrio un Kouls Housers. Filmas pirmizrāde notika .

Gerijs un Brūka izšķiras, tomēr neviens no viņiem nevēlas atdot otram abu kopīgo dzīvokli.

Atsauces

Ārējās saites 

2006. gada filmas
ASV filmas
Kinokomēdijas
Drāmas
Mārlijs un es

"Mārlijs un es" () ir 2008. gada ASV drāma, kas ir balstīta uz Džona Grogana tāda paša nosaukuma memuāru. Filmas režisors ir Deivids Frankels. Galvenās lomas atveido Dženifere Anistone un Ouens Vilsons. Filmas pirmizrāde notika .

Ģimene iemācās vairākas svarīgas dzīves mācības no viņu jaukā, bet tajā pašā laikā nerātnā suņa.

Atsauces

Ārējās saites 

2008. gada filmas
ASV filmas
Kinokomēdijas
Drāmas
Laba meitene

"Laba meitene" () ir 2002. gada ASV drāma, kuras režisors ir Migels Arteta. Galvenās lomas atveido Džeiks Jillenhols, Dženifere Anistone, Džons Reilijs, Tims Bleiks Nelsons, Zoja Dešanela un Maiks Vaits. Filmas pirmizrāde notika .

Atlaižu veikala darbiniece sāk dēku ar kolēģi, kurš uzskata sevi par Holdena Kaulfīlda iemiesojumu.

Atsauces

Ārējās saites 

2002. gada filmas
ASV filmas
Drāmas
Kinokomēdijas
Rokzvaigzne (filma)

"Rokzvaigzne" () ir 2001. gada ASV muzikāla komēdija, kuras režisors ir Stīvens Hereks. Galvenās lomas atveido Marks Volbergs, Dženifere Anistone, Džeisons Flemings, Timotijs Olifants, Timotijs Spols un Dominiks Vests. Filmas pirmizrāde notika .

Kādas grupas vokālists kļūst par vokālistu grupā, kuru viņš pielūdz.

Atsauces

Ārējās saites 

2001. gada filmas
ASV filmas
Kinokomēdijas
Drāmas
1938. gada Eiropas čempionāts cīņas sportā

1938. gada Eiropas čempionāts cīņas sportā notika no 1938. gada 24. līdz 27. aprīlim Igaunijas galvaspilsētā Tallinā teātrī Estonia. Sacensības notika tikai grieķu-romiešu cīņā. Čempionātā piedalījās 72 cīkstoņi no 13 valstīm.

Grieķu-romiešu cīņa

Medaļu sadalījums starp valstīm

Medaļu ieguvēji

Atsauces

Ārējās saites 
 United World Wrestling Database
 FILA Wrestling Database

Eiropas čempionāts cīņas sportā
Sports Igaunijā
Nacionālā Mākslu vidusskola

Nacionālā Mākslu vidusskola ir profesionālās izglītības kompetences centrs Latvijas Republikas Kultūras ministrijas pārziņā, kas atrodas Hāmaņa iela 2A Pārdaugavā.

Tās sastāvā ietilpst Jaņa Rozentāla Rīgas Mākslas skola, Rīgas Doma kora skola, Emīla Dārziņa mūzikas skola un Rīgas Horeogrāfijas skola.

Vēsture 
Profesionālās izglītības kompetences centru "Nacionālā Mākslu vidusskola" izveidoja 2016. gadā, bet 2017. gadā tai pievienoja arī Emīla Dārziņa mūzikas skolu un Rīgas Horeogrāfijas skolu.

Atsauces 

Mākslas vidusskolas Rīgā
Profesionālās skolas Latvijā